Aalborg Stiftstidende, 1846-02-23
Udlandet. Schaden af Persion er ikke, som det for nogen Tid siden berettedes fra Levanten, ved Døden afgaaet, og hans Lidelser have endog bedret sig noget siden Hs. Høihed høist egenhændig kastede den franske Charlatan, der agerede Mirakeldoctor hos ham, paa Døren. Sygdommen har imidlertid dog ikke opgivet sin faretruende Charakteer. Schadens Død, som de stjernekigende Derwischer allerede saa ofte have forkyndt, vil udentvivl blive Signalet til en af de heftigste Borgerkrige, da der er en stor Mængde Prætendenter, der aspirere til Kronen. For om muligt at sikkre Kronprindsen, der endnu kun er 16 Aar gammel og svag af Helbred, denne, har den gamle Storvezir, Hadschi Mirza-Agassisom før holdt sig saa godt borte fra Rusland, nu mere nærmet sig Keiserstaten og skal have sendt en af sine Diplomater til St. Petersborg for at afslutte en Tractat med det russiske Cabinet. Den persiske Regjering forpligter sig der til at udlevere til Rusland alle Overløberne fra den russiske Armee i Transkaukassen og overlade Rusland et Par Havne ved det caspiske Hav, Engeli og Astrabad, samt Ret til at lægge Garnisoner i flere Stæder paa Handelsveien, til Persien. Tillige erholder Rusland den vigtige Jndrømmelse, at de det i lang Tid stridig gjorte Skovstrækninger og rige Steenkulminer i Masenderan, som den russiske Major Woskoboinikow opdagede i 1840, overgives til et russisk Selskab, hvorved Rusland kommer i Besiddelse af umaadelige Hjælpekilder for Skibsbygning og Dampfart paa det caspiske Hav. Derimod renoncerer Rusland paa Restbeløbet af de ved Fredslutningen af 10de Februar 1828 stipulerede Krigsomkostninger, som Rusland desuagtet heller ikke havde faaet, da der Jntet er til Dækning i den persiske Schabs Skatkammer, og hvor der Jntet er, har ogsaa Keiseren tabt sin Ret. Endvidere garanterer Rusland den persiske Prinds Thronfølgen og Hjælpetropper hertil. Det skal især være russiske Kopeker, der have gjort et for Rusland, saa gunstigt Jndtryk paa den gamle Vezir, som paa den skjændigste Maade har udsuget Persiens Kraft og ikke skal have nogen behagelig Forudfølelse om det Regnskab, som Folket nok har isinde efter Schahens Død paa en eftertrykkelig Maade at fordre aflagt. Den sidste Tilretteviisning, Kongen af Preussen har givet, og en af de skarpeste, Hs. Maj. iblandt de mange i sin korte Regjeringstid har uddeelt, er til Communalbestyrelsen i Breslau i Anledning af dens Underskrifter i Spidsen, paa et indgivet Andragende om Confessionsret for den friere Protestantisme. Kongens Svar indlader sig paa en meget polemisk Kritik af Stadens Petition, og giver derhos de allerunderdanigste Petitionairer det glatte Lag. Saaledes hedder det etsteds: "Naar mine nærværende Embedsmænd underordne selv deres mulige subjective Anskuelser for den tydelig paalagte Pligtopfyldelse, saa fortjene de af mig Roes for deres Pligttroskab og ikke dadlende Tilretteviisning, saaledes som Magistrat og Borgerrepræsentanter tillade sig at forlange af mig. - Jeg beklager i høi Grad, at see Magistraten i Spidsen for en saa uglædelig Petition. Magistratens Kald paaviser den, ikke at understøtte de komme "Befrygtelser", denne alle Folkeforføreres, (altsaa sees disse fule Mennesker ogsaa at være hjemme i Preussen) "Løftestang, men i det Sted at arbeide den imod osv. At befrygte Noget, vilde der kun være Anledning til, naar den evangeliske Kirkes Kirkeregimente, forglemmende de det imod Samme paahvilende Pligter, vilde forstaae sig til, ogsaa at betragte dem som Kirkens Tjenere, der, haanende (!) alle den christelige Troes Fundamenter, desuagtet vove at beraabe sig paa den hellige Skrift; deres fuldkomne Samvittigheds- og Troesfrihed skal heller ikke nægtes disse under mit Scepter, men det falske (!) Foregivende skal ikke finde Anerkjendelse, at de med en saadan Bekjendelse kunne være den evangeliske Statskirkes Bekjendere". J Slutningen erklæret Kongen, at han med Bestemthed regner paa at Magistraten ikke vil give ham ny Anledning til lignende Titretteviisninger. Da dette kongelige Svar blev oplæst i Repræsentantskabet blev det eenstemmig besluttet, at indgive en ny Forestilling til Kongen.